Държавен вестник, бр. 13, 2002 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  13
20. изпълнява и други функции, възложени
му с нормативни актове.
(2) Главният директор може да делегира
някои от правомощията си по ал. 1, т. 1, 2, 3, 5
и 7 на други компетентни лица по решение на
управителния съвет.
(3) В своята управленска дейност главният
директор се подпомага от заместник главни
директори и от оперативен съвет, който има
съвещателни функции.
(4) Функциите на главния директор в негово
отсъствие се изпълняват от определен от него
със заповед зам. главен директор за всеки кон-
кретен случай, в която се посочва и обемът на
правомощията.
Раздел V
Контролен съвет
Чл. 15. (1) Контролният съвет е в състав от
трима членове, които не могат да бъдат в тру-
дови правоотношения с предприятието и да са
членове на управителния съвет.
(2) Членовете на контролния съвет се назна-
чават от министъра на транспорта и съобщени-
ята, като с всеки от тях се сключва договор.
(3) Заседанията на контролния съвет се ръ-
ководят от председател, избран с мнозинство.
Председателят на контролния съвет може да
участва в заседанията на управителния съвет
без право на глас.
(4) Контролният съвет взема решенията си
с мнозинство.
(5) За заседанията на контролния съвет се
водят протоколи, които се подписват от всички
присъстващи членове на съвета.
Чл. 16. (1) Контролният съвет:
1. упражнява контрол по спазване на норма-
тивните актове и на финансовата дисциплина в
предприятието;
2. упражнява контрол по опазване на иму-
ществото на предприятието;
3. дава заключение по годишния финансов
отчет на предприятието;
4. извършва проверки на предприятието по
разпореждане на министъра на транспорта и
съобщенията, по искане на управителния съвет
или по своя инициатива.
(2) Контролният съвет изисква от управи-
телния съвет сведения или доклад по всеки
въпрос, който засяга предприятието.
Г л а в а  т р е т а
ДЕЙНОСТ НА ПРЕДПРИЯТИЕТО
Раздел I
Търговска дейност
Чл. 17. Дейността на предприятието се ос-
новава на принципите на Търговския закон и
гражданското право и се осъществява на тери-
торията на страната и в чужбина.
Чл. 18. (1) Основният предмет на дейност на
предприятието съгласно чл. 4, ал. 1 от Законa
за преобразуване на Строителните войски, Вой-
ските на Министерството на транспорта и Вой-
ските на Комитета по пощи и далекосъобще-
ния в държавни предприятия е:
1. строителство, поддържане и възстановя-
ване на транспортни обекти;
2. проектиране, строителство, ремонт и пред-
приемачество в областта на транспортните
комуникации.
(2) Предприятието осъществява и други дей-
ности, които подпомагат, съпътстват и/или
допълват основния му предмет на дейност и не
са забранени със закон.
Чл. 19. Предприятието осъществява основ-
ния си предмет на дейност по чл. 17 единствено
чрез приходи от търговския си оборот и в това
отношение има пълна финансова самостоятел-
ност и независимост от бюджетни субсидии.
Чл. 20. (1) Предприятието може да бъде из-
пълнител по договори за обществени поръчки.
То може да изпълнява и да възлага обществени
поръчки, свързани с отбраната и сигурността
на страната, които са предмет на държавна
тайна, или тяхното изпълнение трябва да е при-
дружено със специални мерки за сигурност, как-
то и при преодоляване на последици от кризи
при условия и по ред, определени с акт на Ми-
нистерския съвет.
(2) Предприятието възлага обществени по-
ръчки, когато се разпорежда със средства, пре-
доставени от републиканския бюджет.
Чл. 21. Предприятието извършва търговска
дейност по общия ред с незаетите си ресурси
по изпълнение на задължителните обществе-
ни поръчки.
Раздел II
Публични задачи
Чл. 22. (1) Основните публични задачи на
предприятието съгласно чл. 4, ал. 2 от Закона
за преобразуване на Строителните войски, Вой-
ските на Министерството на транспорта и Вой-
ските на Комитета по пощи и далекосъобще-
ния в държавни предприятия са:
1. поддържане на готовност и изпълнение на
дейности и задачи по държавния военновреме-
нен план;
2. поддържане на готовност и изпълнение на
задачи по националния, регионалните, областни-
те и общинските планове за управление на кризи;
3. изпълнение на задачи по териториалната
отбрана на страната.
(2) Задачите на предприятието по ал. 1 се
уточняват и възлагат от съответните компетент-
ни органи по установения за това ред в специал-
ните нормативни актове.
Г л а в а  ч е т в ъ р т а
СТРУКТУРА НА ПРЕДПРИЯТИЕТО
Раздел I
Общи положения
Чл. 23. Структурата на държавното пред-
приятие е:
1. главно управление;
2. поделения.